**ՀԻՄՆԱՎՈՐՈՒՄ**

**«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման ընդունման անհրաժեշտության մասին**

 ՀՀ քաղաքաշինության, տեխնիկական և հրդեհային անվտանգության տեսչական մարմինը դիմել է ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե՝ տեղեկացնելով, որ ՀՀ կառավարության 2021 թվականի մայիսի 6-ի թիվ 708-Ա որոշման համաձայն՝ ՀՀ քաղաքաշինության, տեխնիկական և հրդեհային անվտանգության տեսչական մարմնին (այսուհետ՝ Տեսչական մարմին) ամրացված Երևան քաղաքի Նալբանդյան 28 հասցեում գտնվող շենքից 1071,3 քառ.մետր տարածքը չի բավականացնում Տեսչական մարմնի ղեկավար կազմի, կառուցվածքային ստորաբաժանումների և Երևանի տարածքային բաժնի բնականոն գործունեության ապահովման համար և առաջացած խնդիրը լուծելու նպատակով խնդրում Նալբանդյան 28 հասցեում գտնվող շենքից ընդհանուր 262,2 քառ. մետր չօգտագործվող տարածքը ևս ՀՀ կառավարության համապատասխան որոշմամբ ամրացնել Տեսչական մարմնին։

Ելնելով նշյալ մարմնի տեղակայման խիստ անհրաժեշտությունից՝ Պետական գույքի կառավարման կոմիտեի կողմից մշակվել է «Տարածք հետ վերցնելու և ամրացնելու մասին» ՀՀ կառավարության որոշման նախագիծը, որով առաջարկվում է 262.3  քառ. մետր ընդհանուր մակերեսով (որից 2-րդ հարկից 167.3 քառ. մետր և 4-րդ հարկից 95 քառ.մետր) տարածքը (այսուհետ՝ տարածք) հետ վերցնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեից և ամրացնել Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմին։

 «Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է ՀՀ Կառավարության 2021-2026թթ. ծրագրի 6.7 կետով սահմանված դրույթներից։